স্থানীয় সূত্রে জানা গেছে, লোকবলের অভাবে গত বৃহস্পতিবার থেকে নরুন্দি রেলস্টেশনের সকল কার্যক্রম বন্ধ ঘোষণা করেন রেল কর্তৃপক্ষ। কোনও রকম পূর্ব নোটিশ ছাড়াই রেল স্টেশনটি হঠাৎ বন্ধ করে দেওয়ায় এলাকাবাসী বিক্ষুব্ধ হয়ে ওঠেন। এরই প্রতিবাদে শত শত এলাকাবাসী শুক্রবার দুপুর ২টায় নরুন্দি রেলওয়ে স্টেশন এলাকায় রেল লাইনের ওপর গাছের গুঁড়ি ফেলে বিক্ষোভ শুরু করে। এ সময় ঢাকা থেকে তারাকান্দিগামী আন্তঃনগর অগ্নিবীণা এক্সপ্রেস ট্রেন ও দেওয়ানগঞ্জ থেকে ঢাকাগামী কমিউটার এক্সপ্রেস ট্রেনটি নরুন্দি স্টেশনে এবং জামালপুর থেকে ঢাকাগামী আন্তঃনগর তিস্তা এক্সপ্রেস ট্রেনটি জামালপুর স্টেশনে ও ময়মনসিংহ থেকে বঙ্গবন্ধু সেতু পূর্বগামী ধলেশ্বরী এক্সপ্রেস ট্রেনটি ময়মনসিংহের বিদ্যাগঞ্জ স্টেশনে আটকা পরে।